24. ΝΟΜΟΣ υπ’ αριθ. 81 της 14/17 Ιουλ. 1975 (ΦΕΚ Α΄ 143)  Περί τροποποιήσεως διατάξεων των Ν.Δ. 198/1974 και 119/1974, ως ετροποποιήθη και συνεπληρώθη δια του Νόμ. 14/1975. Άρθρ.1.-(Αντικαθίσταται το άρθρ. 4 Ν.Δ. 198/ 1974, ανωτ.αριθ.22).  Άρθρ.2.-1.Το υπό του άρθρ. 3 παρ. 1 του Ν.Δ. 119/1974 «περί αναθεωρήσεως υποθέσεων οργάνων Χωροφυλακής, Αστυνομίας Πόλεων και Πυροσβεστικού Σώματος εξελθόντων της υπηρεσίας κατά το από 21.4.1967 μέχρις 23.7.1974 χρονικόν διάστημα δια πολιτικούς λόγους», (κατωτ.σελ. 24,751) ως αντικατεστάθη δια του άρθρ. 8 παρ. 4 του Νόμ. 14/1975, προβλεπόμενον Δευτεροβάθμιον Συμβούλιον, συγκροτούμενον κατά τα εν αυτώ οριζόμενα, συντίθεται εξ ενός Προέδρου Εφετών του Εφετείου Αθηνών, οριζομένου υπό του Προϊσταμένου του Δικαστηρίου τούτου, εξ ενός Παρέδρου του Συμβουλίου της Επικρατείας, οριζομένου υπό του Προέδρου αυτού και εξ ενός ανωτέρου αξιωματικού του οικείου Σώματος εν ενεργεία ή εν αποστρατεία. Πρόεδρος του Συμβουλίου ορίζεται ο Πρόεδρος Εφετών, χρέη γραμματέως δε εκτελεί κατώτερος αξιωματικός του οικείου Σώματος. 2.Εις το Συμβούλιον τούτο παραπέμπονται, κατά τας εις την επομένην παράγραφον διακρίσεις, αι υποθέσεις των, κατά το άρθρ. 1 του Ν.Δ. 119/1974 αιτησαμένων επανάκρισιν, εφ’ όσον το εν άρθρ. 2 του Ν.Δ/τος τούτου Συμβούλιον απεφάνθη παμψηφεί ή κατά πλειοψηφίαν, περί: α)Απορρίψεως της αιτήσεως. β)Μη προαγωγής εις ον βαθμόν προήχθη νεώτερος του κρινομένου ελλείψει ουσιαστικών προσόντων. γ)Μη επαναφοράς εις την υπηρεσίαν λόγω κρίσεώς του ως αποστρατευτέου ή απολυτέου (άρθρ. 5 παρ. 1 περίπτ. γ΄ Ν.Δ. 119/1974). 3.Η, κατά την προηγουμένην παράγραφον παραπομπή των υποθέσεων ενεργείται: α)Αιτήσει του ενδιαφερομένου, ανεξαρτήτως εάν η προσφυγή τούτου ενώπιον του, κατά τας διατάξεις του άρθρ. 8 παρ. 4 του Νομ. 14/1975 προβλεπομένου Δευτεροβαθμίου Συμβουλίου, κριθείσα υπ’ αυτού, απερρίφθη ή μη. β)Αυτεπαγγέλτως υπό της υπηρεσίας (οικείου Αρχηγείου) εις πάσαν άλλην περίπτωσιν. 4.Τα οριζόμενα εις τα άρθρ. 3 και 4 του Ν.Δ. 119/1974 εφαρμόζονται και επί των εργασιών των Δευτεροβαθμίων Συμβουλίων υπό τους ακολούθους περιορισμούς: α)Δεν ενεργούνται κρίσεις δια τα έτη κατά τα οποία ο αποκαθιστάμενος δεν υπηρέτει, του Συμβουλίου αποφαινομένου μόνον περί της προαγωγής ή μη προαγωγής, αποστρατείας ή απολύσεως αυτού. β)Κατά την εκτίμησιν των προς προαγωγήν ουσιαστικών προσόντων του αποκαθισταμένου δεν λαμβάνονται υπ’ όψιν τα μετά την 21.4.1967 μέχρι 23.7.1974 χρονικήν περίοδον στοιχεία, εκτός εάν αφορούν εις ποινικά αδικήματα μη σχετιζόμενα προς την κατά την περίοδον ταύτην κρατήσασαν κατάστασιν. 5.Το εν παρ. 1 του παρόντος άρθρου Δευτεροβάθμιον Συμβούλιον επιλαμβανόμενον της επανακρίσεως πειθαρχικών υποθέσεων, αι οποίαι είχον ως συνέπειαν την έξοδον εκ της υπηρεσίας, δύναται, εφ’ όσον κρίνει ότι η επιβληθείσα ποινή δεν ωφείλετο ευθέως εις πολιτικούς λόγους, να υπεισέλθη εις την κατ’ ουσίαν εξέτασιν της υποθέσεως και εάν κρίνη ότι η ποινή υπήρξεν υπεράγαν αυστηρά να άρη ταύτην, δεχόμενον την αίτησιν. Εν συνεχεία προβαίνει εις την αποκατάστασιν του αιτούντος κατά τα οριζόμενα εις την προηγουμένην παράγραφον. 6.Αι εργασίαι του Συμβουλίου περατούνται εντός τριμήνου από της συγκροτήσεως τούτου, της προθεσμίας ταύτης δυναμένης να παραταθή δι’ αποφάσεως του Υπουργού Δημοσίας Τάξεως. 7.Αι αποφάσεις του Συμβουλίου, δέον να είναι επαρκώς ητιολογημέναι, είναι δε υποχρεωτικαί δια την υπηρεσίαν. 8.Οι υποβάλλοντες ενώπιον του Δευτεροβαθμίου Συμβουλίου αίτησιν δικαιούνται να προσκομίσουν και οιονδήποτε έγγραφον στοιχείον χρήσιμον προς υποστήριξιν των υποθέσεων των. Προσέτι δε δύνανται να αιτήσωνται την υπό του Συμβουλίου ακρόασίν των, οπότε ενημερούνται περί της χρονολογίας συζητήσεως μερίμνη του Προέδρου του Συμβουλίου, προ πέντε τουλάχιστον ημερών. 9.Προσφυγή εις Δευτεροβάθμιον Συμβούλιον δεν αναστέλλει την διαδικασίαν αποκαταστάσεως Άρθρ.3.-1.Οι, εκ των, κατά τας διατάξεις του Ν.Δ. 119/1974 αποκαθισταμένων και επαναφερομένων εις την υπηρεσίαν κεκτημένοι, κατά τον χρόνον εξόδου των τα τυπικά προσόντα προς συμμετοχήν εις τους εισιτηρίους διαγωνισμούς δια τας Σχολάς Αξιωματικών και Υπαξιωματικών του Σώματός των, εισάγονται εις ταύτας καθ’ υπέρβασιν του αριθμού εισακτέων, εάν εις τον σχετικόν εισιτήριον διαγωνισμόν επιτύχουν εις τα Ελληνικά και συγκεντρώσουν την βάσιν εις το σύνολον της βαθμολογίας. Τα εν τη παρούση παραγράφω οριζόμενα εφαρμόζονται επί των εισιτηρίων διαγωνισμών των ενεργηθησομένων κατά τα έτη 1975 έως και 1981. 2.Οι, κατά τας κειμένας διατάξεις επανακατασσόμενοι, δικαιούνται να συμμετέχουν εις τους  εισιτηρίους διαγωνισμούς δια τας Σχολάς  Αξιωματικών και   Υπαξιωματικών   του    Σώματός  (Αντί για τη σελ. 24,577–24,580(γ) Σελ. 24,577(α) Τεύχος Ι-41 Σελ. 3 Αξιωματικοί Σωμάτων Ασφαλείας 4.Α.δ.24   486 των, εφ’ όσον κέκτηνται τας υπό των οικείων διατάξεων καθοριζομένας γραμματικάς γνώσεις και ηλικίαν. Δι’ αποφάσεως του Υπουργού Δημοσίας Τάξεως δύνανται να ρυθμίζωνται λεπτομέρειαι εφαρμογής των εις τας παρ. 1 και 2 του παρόντος άρθρου διαλαμβανομένων. 3.Οι, εκ των επαναφερομένων υπαγόμενοι εις τας διατάξεις του Ν.Δ. 1348/1973, εισάγονται άνευ εξετάσεων εις τας Σχολάς Αξιωματικών Χωροφυλακής και Αστυνομίας Πόλεων, κατά την πρώτην μετά την επαναφοράν των περίοδον λειτουργίας αυτών, αποφοιτώντες δε προάγονται εις ον βαθμόν έχουν προαχθή οι ανήκοντες εις την εκπαιδευτικήν περίοδον, καθ’ ην ούτοι εδικαιούντο εισαγωγής, καθιστάμενοι νεώτεροι τούτων. 4.Οι εκ των επαναφερομένων εις την Αστυνομίαν Πόλεων κατέχοντες τα τυπικά προσόντα δια την συμμετοχήν εις τον διενεργηθέντα κατά το έτος 1971 διαγωνισμόν προς πλήρωσιν θέσεων βοηθών υγειονομικών αξιωματικών δύνανται, δι’ αιτήσεώς των υποβαλλομένης εις το οικείον Αρχηγείον εντός ανατρεπτικής προθεσμίας 30 ημερών από της ενάρξεως ισχύος του παρόντος, να ζητήσουν όπως υποβληθούν εις έγγραφον δοκιμασίαν ενεργηθησομένην κατά τας περί του διαγωνισμού τούτου διατάξεις, εις περίπτωσιν δε επιτυχίας των προάγοναι ως υπεράριθμοι εις ον βαθμόν φέρουν οι επιτυχόντες εις τον ενεργηθέντα κατά το έτος 1971 διαγωνισμόν, καθιστάμενοι νεώτεροι τούτων. Άρθρ.4.-1.(Προστίθεται παρ.5 εις το άρθρ. 8 Νόμ. 14/1975, ανωτ.αριθ.23). 2.Αι υπό του άρθρ. 1 των Ν.Δ. 119/1974 και 198/1974 προβλεπόμεναι προθεσμίαι, ως παρετάθησαν δια του άρθρ. 8 του Νόμ. 14/1975, παρατείνονται επί είκοσιν ημέρας από της ενάρξεως ισχύος του παρόντος. Ωσαύτως παρατείνεται επί 60 ημέρας από της ενάρξεως ισχύος του παρόντος η υπό του άρθρ. 12 του Ν.Δ. 198/1974, ως ετροποποιήθη υπό του άρθρ. 7 του Νόμ. 14/1975 προβλεπομένη προθεσμία προς άσκησιν αιτήσεως ακυρώσεως ενώπιον του Συμβουλίου Επικρατείας. 3.Αξιωματικοί αποκαθιστάμενοι κατά τας διατάξεις του άρθρ. 8 παρ. 2 του Νόμ. 14/1975 προάγονται μέχρι του βαθμού του Υποστρατήγου και τούτω αντιστοιχούντος, έστω και αν η προαγωγή νεωτέρου των εγένετο μετά την κατάληψιν αυτών (αποκαθισταμένων) υπό του ορίου ηλικίας. Προαγωγή των πέραν των 3 βαθμών, ως και παραμονή εις την ενεργόν υπηρεσίαν των καταληφθέντων υπό του ορίου ηλικίας, αποκλείεται. Σελ. 24,578(α) Τεύχος Ι-41 Σελ. 4 4.Αξιωματικοί και κατώτερα όργανα των Σωμάτων Χωροφυλακής, Αστυνομίας Πόλεων και Πυροσβεστικού, ως και Ανθυπασπισταί Χωροφυλακής, Ανθυπαστυνόμοι και Πυρονόμοι, εξελθόντες της υπηρεσίας δια λόγους υγείας κατά το από 21.4.1967 μέχρις 23.7.1974 χρονικόν διάστημα, δυνανται, δι’ αιτήσεώς των υποβαλλομένης εις το οικείον Αρχηγείον εντός ανατρεπτικής προθεσμίας 30 ημερών από της ενάρξεως ισχύος του παρόντος να αιτήσωνται την επανεξέτασίν των υπό της αρμοδίας υγειονομικής επιτροπής. Η, εις την επιτροπήν ταύτην παραπομπή των ενεργείται κατά τας οικείας διατάξεις. Οι εκ τούτων κρινόμενοι ικανοί επαναφέρονται εις την υπηρεσίαν υπό τας προϋποθέσεις των Ν.Δ. 119/1974 και 198/1974, ως τροποποιηθέντα ισχύουν. Αίτησιν δικαιούνται να υποβάλλουν μόνον: α)Οι παραπεμφθέντες εις την υγειονομικήν επιτροπήν προς κρίσιν της σωματικής των ικανότητος, καθ’ ον χρόνον είχεν ασκηθή κατ’ αυτών πειθαρχική δίωξις δια πολιτικούς λόγους ή δι’ αντίθεσιν προς το καθεστώς της 21ης Απρ. 1967, προκύπτουσαν εκ στοιχείων κριθησομένων υπό επιτροπής, συγκροτηθησομένης δι’ αποφάσεως του Υπουργού, μετά πρότασιν του οικείου Αρχηγού. β)Οι προ ή μετά την εκ της υπηρεσίας έξοδόν των δια λόγους υγείας αναπτύξαντες κατά του επιβληθέντος εις την Χώραν κατά την ανωτέρω περίοδον καθεστώτος, οιανδήποτε δραστηριότητα, προκύπτουσαν εκ προσκομισθησομένων υπό των ενδιαφερομένων στοιχείων, τα οποία θα εκτιμήση επιτροπή συγκροτηθησομένη δι’ αποφάσεως του Υπουργού μετά πρότασιν του οικείου Αρχηγού. Η απόφασις της επιτροπής, δέον να αιτιολογήται επαρκώς. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.  